MS «Sea Venture»

**[[Skipstyper#Norske forkortelser|MS]] «Sea Venture»** (IMO: 7018563) var et norsk-registrert luksuriøst cruiseskip som var eid av norske Norwegian Cruiseships og som var operert av det norskeide Bermuda-registrerte cruiserederiet Flagship Cruises fra 1971 til 1975 med ukescruise til Hamilton og Vestindia.

Skipet var byggnummer 411 ved Rheinstahl Nordseewerke i Emden i Vest-Tyskland, og ble levert for Flagship Cruises i 1971 som rederiets første skip og som det første skipet i Sea Venture-klassen, som besto av to identiske søsterskip. Det andre var søsterskipet «Island Venture» som ble levert i 1972. Under Flagship Cruises seilte skipet i 32 uker i sommerhalvåret til Hamilton i Bermuda med utseiling fra New York, og resten av året til De vestindiske øyene i Karibia.

Mellom 1976 og 1986 ble det filmet inn episoder om bord på skipet for den amerikanske romantiske komiserien *[[Kjærlighetsskipet]] (The Love Boat)*, da hun seilte for P&O Princess Lines med navnet **«Pacific Princess»**. Det ble også filmet noen episoder på søsterskipet «Island Venture» som også på denne tiden seilte for P&O Princess Lines med navnet «Island Princess».

I oktober 2008 ble skipet solgt til det spanske cruiserederiet Quail Cruises Ship Management, måneden etter ble skipet videresolgt til operatørselskapet Templeton International Inc. (et datterselskap av Quail Cruises Ship Management). Under et verkstedopphold i Genova i Italia i november 2008, ble skipet beslaglagt av den italienske kystvakten ved det italienske verftet San Giorgio del Porto, ettersom verkstedoppholdet ble dyrere enn forventet. Quail Cruises hevdet at gjelden var mye lavere enn det gjelden opprinnelig var og hevdet at de hadde ingenting med det nåværende operatørselskapet. For å dekke gjelden forsøkte italienske myndigheter å selge skipet på auksjon hele tre ganger mellom årene 2010 og 2011 uten hell.

I mars 2012 ble skipet solgt til det tyrkiske opphuggingsselskapet Cemsan Ship Breaker i Izmir, men ettersom opphuggingsselskapet misligholdt betalingen, ble skipet igjen lagt ut for salg. Etter flere måneder liggende i opplag i Genova, ble det rapportert om at skipet var under slep til opphugging den 27. juli 2013.

6. august 2013 ankom skipet Aliağa i Tyrkia for demontering og resirkulering som ville bli gjennomført av det tyrkiske resirkuleringsselskapet Izmir Ship Recycling Company. 10. august 2013 ble to ansatte i resirkuleringsselskapet drept som følge av innånding av giftig røyk da det ble forsøkt å pumpe ut vann fra maskinrommet. Ytterligere ti andre ble innlagt på sykehus hvorav seks av disse ble skadet.

## Historie

### Konstruksjon
Skipet ble kjølstrukket i mai 1969 ved det vesttyske verftet Rheinstahl Nordseewerke GmbH i Emden som verftets byggnummer 411 og ble sjøsatt 9. mai 1970.

11. mai 1971 ble hun overlevert til eierselskapet KS Sea Venture AS, et datterselskap under driftsselskapet Norwegian Cruiseships AS i Oslo, som var stiftet og 50/50-eiet av de to norske rederiene AS Sobral (Øivind Lorentzen) og Fearnley & Eger, for så å settes inn i cruisefart for operatørselskapet Flagship Cruises Ltd.

Skipet ble døpt «Sea Venture» av kronprinsesse Sonja ved Akershuskaien i Oslo 14. mai 1971.

## Skipet

### Tekniske spesifikasjoner

#### Størrelse og dimensjoner
MS «Sea Venture» hadde ved overlevering en brutto(register)tonnasje på 19 903 BRT, en netto(register)tonnasje på 11 163 NRT og en dødvekttonnasje på 7 200 TDW. I 1993 ble hun ommålt med en brutto(register)tonnasje på 20 186 BRT, en netto(register)tonnasje på 7 856 NRT og en dødvekttonnasje på 7 200 TDW.

MS «Sea Venture» hadde en største lengde (L<small>OA</small>) på 168,77 meter (553,7' fot) og en lengde mellom perpendikulærene (L<small>PP</small>) på 144,14 meter (472,9' fot). Skipets største bredde målte 24,63 meter (80,8' fot). Dypgående stakk skipet 8,23 meter (27 fot).

#### Kapasiteter
MS «Sea Venture» hadde en maksimal passasjerkapasitet på 767 passasjerer. Mannskapet var på 301 besetningsmedlemmer.

#### Maskin og fremdrift
Hovedmaskineriet om bord på «Sea Venture» besto av fire Fiat C420.10SS dieselmotorer med en samlet ytelse på 18 000 BHK ved 450 o/min giret til 185 o/min til to vribare skrupropeller. Hver hovedmotor var en 10-sylindret 4-taktet enkelveis dieselmotor med en sylinderdiameter på 420&nbsp;mm og et stempelslag på 500&nbsp;mm.

Hjelpemaskineriet besto av fire dieselgeneratorer, hvorav tre med ytelse på 1 220 kW og en med ytelse på 916&nbsp;kW. Det var også én nød-dieselgenerator med ytelse på 300&nbsp;kW. I tillegg hadde skipet to vannrør hjelpekjeler med arbeidstrykk på 114 psi og to ekshaustkjeler med arbeidstrykk på 124 psi.

Fremdriften ble besørget av to vribare skrupropeller og én sidepropell forut. Skipets toppfart var 21,5 knop (40&nbsp;km/t).

#### Klassing
MS «Sea Venture» var klasset i det norske klassifikasjonsselskapet Det Norske Veritas (DNV) og hadde følgende klassenotasjon: DNV ✠ 1A1.

## Galleri

Fil:CRUISE SHIPS IN DOCK AT NEW YORK HARBOR - NARA - 548403.jpg|«Sea Venture» i New York, mai 1973.
Fil:Pacific Princess 1987.jpg|«Pacific Princess» i USAs vestkyst, 1987
Fil:Pacific (IMO 7018563) in 2008.jpg|«Pacific» under arrest i Barcelona, 2008
Fil:Pacific in 2011.jpg|«Pacific» uten livbåter i Genova, november 2011
Fil:Langer Heinrich e Princess.jpg|«Pacific» uten livbåter i Genova, juli 2013


## Referanser


## Eksterne lenker
* 
*